Diari Oficial de la Generalitat Valenciana


Sumari del DOGV 3761, del 31-05-2000 (2000/4200)

Notificació de la Resolució del director general d'Obres Públiques, de 3 de març de 2000, per la qual es dóna de baixa en l'ocupació de la caseta número 5 per a ormeigs de pesca al port de Burriana.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3761

Data del DOGV
:   31-05-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/4200


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la Resolució del director general d'Obres Públiques, de 3 de març de 2000, per la qual es dóna de baixa en l'ocupació de la caseta número 5 per a ormeigs de pesca al port de Burriana. [2000/M4200]
  
No havent pogut notificar a la Comunidad de Bienes Explotación Embarcación Poseidón en el domicili conegut per aquesta administració, la Resolució del director general d'Obres Públiques, de 3 de març de 2000, per la qual se li dóna de baixa en l'ocupació de la caseta número 5 per a ormeigs de pesca al port de Burriana, d'acord amb el que estableix l'article 59.4 de la Llei 30/1992, de 26 de novembre, es fa públic el text íntegre de la resolució esmentada perquè el present anunci servisca de notificació a l'interessat.
  
«La caseta número 5 per a ormeigs de pesca al port de Burriana va ser adjudicada, el 14 de setembre de 1995, al senyor Agustín Aparisi Rubert.
  
Amb data 18 de desembre de 1997, va entrar en el registre d'aquesta conselleria un escrit subscrit pel senyor Juan Aparisi Rubert, en nom de la Comunidad de Bienes Explotación Embarcación Poseidón, en què sol·licita el canvi de titularitat de la caseta, esmentada per defunció del titular.
  
El 14 de gener de 2000, va entrar en aquest servei un escrit subscrit per la Comunidad de Bienes Explotación Embarcación Poseidón, en què se sol·licita la baixa en la caseta número 5 del port de Burriana. Aquesta sol·licitud va ser tramesa a aquest servei pel contramestre del port de Burriana, que indica que aquesta va ser desallotjada el 23 de desembre de 1999.
  
Examinades les bases de dades s'observa que, si bé hi ha una baixa a nom del senyor Agustín Aparisi Rubert en l'ocupació de la caseta número 5 i reflectida el desembre de 1997, no hi ha, tanmateix, l'alta a nom de la Comunidad de Bienes Explotación Embarcación Poseidón, corresponent al canvi de titularitat sol·licitat.
  
Vist l'informe del Servei d'Explotació i Conservació de Ports en el qual es posa de manifest que l'ocupació de la caseta per la comunitat de béns es va produir el gener de 1998, però atés que no consta d'alta en les bases de dades no es van efectuar les corresponents liquidacions.
  
Fent ús de les atribucions que concedeixen a aquesta Direcció General d'Obres Públiques l'article 16 del Decret 225/1999, de 15 de desembre, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports, resolc:
  
Primer
  
Donar de baixa el senyor Agustín Aparisi Rubert en l'ocupació de la caseta número 5 del port de Burriana amb efectes des del 31 de desembre de 1997.
  
Segon
  
Donar d'alta, amb efectes des de l'1 de gener de 1998, en l'ocupació de la caseta esmentada la Comunidad de Bienes Explotación Embarcación Poseidón, i realitzar les liquidacions corresponents des de la data indicada.
  
Tercer
  
Donar de baixa en l'ocupació de la caseta número 5 per a ormeigs de pesca al port de Borriana, amb efectes des del 31 de desembre de 1999, la Comunidad de Bienes Explotación Embarcación Poseidón.
  
Contra aquesta resolució, que no exhaureix la via administrativa, es pot interposar un recurs d'alçada davant del conseller d'Obres Públiques, Urbanisme i Transports, en el termini d'un mes a partir de l'endemà de la notificació de la present resolució, sense perjudici de la utilització per l'interessat de qualsevol altre recurs que considere oportú.